Komission asetus (ETY) N:o 1501/83, annettu 9 päivänä kesäkuuta 1983, markkinoiden vakauttamistoimenpiteiden kohteena olleiden tiettyjen kalastustuotteiden menekistä



Virallinen lehti nro L 152 , 10/06/1983 s. 0022 - 0023

Suomenk. erityispainos Alue 4 Nide 1 s. 0097

Espanjank. erityispainos: Luku 04 Nide 2 s. 0116

Ruotsink. erityispainos Alue 4 Nide 1 s. 0097

Portugalink. erityispainos: Luku 04 Nide 2 s. 0116



KOMISSION ASETUS (ETY) N:o 1501/83, annettu 9 päivänä kesäkuuta 1983, markkinoiden vakauttamistoimenpiteiden kohteena olleiden tiettyjen kalastustuotteiden menekistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, joka ottaa huomioon yhteisestä kalastustuotealan markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81() ja erityisesti sen 9 artiklan 5 kohdan ja 13 artiklan 7 kohdan, sekä katsoo, että asetuksen (ETY) 3796/81 mukaan tuottajajärjestöjen markkinoilta vetämät tuotteet on käytettävä siten, että kyseisen tuotannon tavanomaiselle menekille ei aiheudu haittaa, mainitun asetuksen 13 artiklan säännöksissä toistetaan tämä tiettyjen tuotteiden menekkiä koskeva vaatimus ja säädetään taloudellisen korvauksen myöntämisedellytyksistä, markkinoiden vakauttaminen ei voi olla mahdollisimman tehokasta, ellei markkinoilta vedettyjä tuotteita palauteta kyseisten tuotteiden tavanomaiseen jakeluketjuun; sen vuoksi olisi suljettava pois kaikki sellaisten tuotteiden kulutukseen mahdollisesti vaikuttavat käyttötarkoitukset, joihin ei ole kohdistunut markkinoiden vakauttamistoimenpiteitä, tämä asetus korvaa komission asetuksen (ETY) N:o 697/71(); sen vuoksi on tarpeen kumota mainittu asetus, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tuottajajärjestöjen markkinoilta asetuksen (ETY) N:o 3796/81 9 artiklan mukaisesti vetämät tuotteet, jotka eivät ole mainitussa asetuksessa tarkoitettua siirtopalkkiota varten huomioon otettavia, on toimitettava edelleen johonkin seuraavista vaihtoehtoisista käyttötarkoituksista: a) jakaminen sellaisenaan ilmaiseksi yhteisössä sijaitseville hyväntekeväisyysjärjestöille tai -säätiöille näiden omaan kulutukseen käytettäviksi tai sellaisille henkilöille, jotka ovat oman kansallisen lainsäädäntönsä mukaan oikeutettuja saamaan julkista avustusta riittämättömän toimeentulonsa perusteella; b) käyttö eläinten rehuna joko tuoreena tai säilöttynä; c) käyttö eläinten rehuna jauhoksi jalostamisen jälkeen; d) käyttö muihin tarkoituksiin kuin ravinnoksi. 2 artikla 1. Edellä 1 artiklan a alakohdassa tarkoitettu ilmainen jakelu on suoritettava jäsenvaltioiden vastuulla. 2. Tuotteiden toimittaminen 1 artiklan b, c ja d alakohdassa tarkoitettuihin vaihtoehtoisiin käyttötarkoituksiin edellyttää, että kyseiset tuotteet: - muutetaan ihmisravinnoksi sopimattomiksi välittömästi niiden markkinoilta vetämisen jälkeen; - saatetaan myyntiin siten, että ne ovat kaikkien asianosaisten taloudellisten toimijoiden saatavilla noudattaen alueellisia ja paikallisia tapoja ja käytäntöjä. Ostajien on myynnin yhteydessä mainittava, mihin tarkoitukseen he sitoutuvat käyttämään ostamansa tuotteet. 3. Edellä 2 kohdassa tarkoitetusta myynnistä on välittömästi annettava lasku tai kuitti, josta käy ilmi erityisesti myyjän ja ostajan henkilöllisyys, tuotteiden käyttötarkoitus, myyntihinta ja kyseessä olevat määrät. Tuottajajärjestön on puolen vuoden väliajoin toimitettava jäsenvaltion toimivaltaisille viranomaisille yksi kappale tästä laskusta tai kuitista tarvittaessa yhdessä taloudellisen korvausta tai sen ennakkoa koskevan maksupyynnön kanssa. 4. Siinä tapauksessa, että tuottajajärjestöt pystyvät osoittamaan asianomaiselle jäsenvaltiolle hyväksyttävästi, että tuotteet eivät ole käyneet kaupaksi saatettaessa niitä myyntiin 2 kohdassa tarkoitetulla tavalla, tuotteet on tehtävä käyttökelvottomiksi jäsenvaltioiden valvonnassa. Toimivaltaisten viranomaisten on ilmoitettava kyseiset määrät jäsenvaltion toimivaltaisille viranomaisille 3 kohdan toisessa virkkeessä säädetyin väliajoin. 3 artikla Jäsenvaltioiden on toteutettavat kaikki aiheelliset toimenpiteet tässä asetuksessa säädetyn järjestelmän vastaisen vilpin ehkäisemiksi ja lopettamiseksi. Niiden on varmistettava, että luovutettuja tuotteita ei käytetä muuhun kuin niille varattuun tarkoitukseen. Jokaisen jäsenvaltion on kuukauden kuluessa tämän asetuksen voimaantulosta annettava komissiolle tiedoksi sen soveltamiseksi toteutetut toimenpiteet. 4 artikla Jäsenvaltioiden on joka kuudes kuukausi lähetettävä komissiolle taulukko, josta käy ilmi edellisen puolen vuoden aikana luovutetut määrät tuotteen ja 1 artiklassa tarkoitetun vaihtoehdon mukaan sekä saadut keskihinnat. Tämän asetuksen mukaista järjestelmää noudattaen käyttökelvottomaksi tehdyt määrät on ilmoitettava komissiolle samassa yhteydessä. 5 artikla Kumotaan asetus (ETY) N:o 697/71. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä kesäkuuta 1983. Komission puolesta Giorgios CONTOGEORGIS Komission jäsen () EYVL N:o L 379, 31.12.1981, s. 1 () EYVL N:o L 77, 1.4.1971, s. 69